עץ הכוכבים 
לסבי ישנה חצר ועץ אחד נפלא בה; אין כמוהו בעולם כך אומר לי סבא; לא פירות עליו צומחים כי הרי ממילא; הפירות סופם לרקוב מי צריך את אלה?; זהו עץ של כוכבים מאירי עיניים; שם צומחים הם וגדלים כמו על השמיים; כשמראים לו תפוחים, כל תפוח דוב הוא,; הוא מראה את כוכביו ואומר: מה טובו.; הוא אוסף את כוכביו ויורד העירה; ביריד למכור אותם עשרה בלירה; בואו, בואו אנשים זוהי שעת הכושר; כוכבים תקנו בזול ותזכו באושר.; וקהל גדול סביבו צוחק ומתבדח; סבא, למה לא תמכור גם חצי ירח?; וכולם קונים חוטפים גזר צנון ואורז; אבל חופן כוכבים? לא, תודה, אין צורך.; מסתכל בהם הסב ונפשו נרגשת; עיניהם ודאי עיוורות ואוזנם חרשת; הביתה שב הוא עם סלו בלא טיפה של עצב; האוצר נשאר אצלו ואצלם הכסף.; לסבי ישנה חצר ועץ אחד מופלא בה; אין כמוהו בעולם כך אומר לי סבא.; 